SABUY กางงบปี 64 กำไรโต 109% แตะ 213 ลบ. เคาะปันผล 0.03 บ.
SABUY รายงานผลประกอบการปี 2564 กำไรสุทธิเติบโต 109% แตะ 213 ลบ. แจกปันผล 0.03 บ. ขึ้น XD 5 พ.ค.กำหนดจ่าย 19 พ.ค.
SABUY รายงานผลประกอบการปี 2564 กำไรสุทธิเติบโต 109% แตะ 213 ลบ. แจกปันผล 0.03 บ. ขึ้น XD 5 พ.ค.กำหนดจ่าย 19 พ.ค.
22 ก.พ. 2565

บริษัท สบาย เทคโนโลยี จำกัด (มหาชน) หรือ SABUY รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับผลการดำเนินงานของบริษัทในปี 2564 มีรายได้จากการขายและให้บริการ 2,126.8 ล้านบาท เติบโต 45.6% เทียบกับปีก่อน เป็นผลจากการที่บริษัทสามารถรักษาฐานรายได้ด้วยการบริการผ่านตู้เติมเงินตลอดธุรกรรมต่าง ๆ ไว้ได้อย่างดีแม้จะอยู่ในช่วงสถานการณ์การแพร่ระบาดโควิด-19 เพราะลูกค้าสามารถเข้าถึงการบริการด้วยความสะดวกสะบายในพื้นที่ต่าง ๆ
โดยบริษัทฯ ยังมีรายได้จากการขายบริการระบบฟู๊ดคอร์ทของศูนย์อาหารที่ยังคงเติบโตได้ดี โดยมีผู้เช่าในระบบอาหาร 3,194 ราย เพิ่มขึ้น 12 รายเทียบกับปีก่อน รวมไปถึงรายได้จากการพัฒนาระบบให้กับลูกค้าและบริษัทยังมีการรับรู้รายได้จากการเข้าลงทุนซื้อหุ้นสามัญของบริษัท ทีบีเอสพี จำกัด (มหาชน) หรือ TBSP ซึ่งดำเนินธุรกิจผลิตบัตรพลาสติดและบริการบันทึกข้อมูลส่วนบุคคล ในไตรมาสที่ 3 เป็นจำนวนร้อยละ 73.54%
นอกจากนี้ยังรายได้จากการขายสินค้าจากตู้ขายสินค้าอัตโนมัติยังคงปรับตัวได้ดี โดยมีการขยายปริมาณการติดตั้งตู้ขายสินค้าอัตโนมัติและตู้น้ำมันที่เพิ่มขึ้นจากการได้รับความนิยมและสะดวกสบายในการเข้าถึง ทั้งในส่วนของชุมชน ร้านค้า โรงงาน และออฟฟิศ ในส่วนของธุรกิจ Drop-off แบรนด์ ”ชิปป์สไมล์” มีรายได้เติบโตต่อเนื่องจากความสามารถในการขยายสาขาได้อย่างก้าวกระโดดเป็น 4,640 สาขา โดยเพิ่มขึ้น 3,890 สาขา จากปีก่อนหน้าที่มีเพียง 750 สาขา และหากรวมพลัส เอกซ์เพลส จะมีสาขาทั้งหมด 5,984 สาขา
ทั้งนี้บริษัทฯ มีกำไรสุทธิปี 2564 เท่ากับ 213.6 ล้านบาท เติบโต 109.3% เทียบกับปีก่อน โดยคณะกรรมการบริษัทฯ อนุมัติการจ่ายเงินปันผลในอัตรา 0.03 บาทต่อหุ้น เป็นเงินจำนวน 40 ล้านบาท โดยวันกำหนดรายชื่อผู้มีสิทธิได้รับปันผล (Record date) ผู้ถือหุ้นในวันที่ 5 พฤษภาคม 2565 และจ่ายปันผลในวันที่ 19 พฤษภาคม 2565